*Приложение №1*

*Приет с Решение № 37/19.02.2024 г. на Общински съвет – Симеоновград*



**ОБЩИНСКИ ПЛАН ЗА МЛАДЕЖТА**

**НА ОБЩИНА СИМЕОНОВГРАД**

 **ЗА 2024-2026г.**

 *гр. Симеоновград*

 *2024 година*

 **ОБЩИ ПОЛОЖЕНИЯ**

Общинският годишен план за младежта отразява европейски, национални и местни политики за младите хора, систематизирани в програма с приоритети и специфични акценти, свързани с динамиката в очакванията и потребностите на младежката общност в Община Симеоновград.

 Общинският план за младежта на Община Симеоновград се изготвя в изпълнение и съответствие с чл.16 от Закона за младежта (ЗМ) и Национална стратегия за младежта (НСМ) 2021-2030 г. Тези два документа формират държавната политика за младите хора, съобразно целите и приоритетите за тяхното развитие.

Планът представя анализ на текущото състояние и потребностите на младите хора, както и действия, които трябва да бъдат предприети. Той цели създаване на възможности за пълноценно развитие на младежите, изграждане на активна гражданска позиция у тях и включването им в процеса на вземане на решения. Планирането и изпълнението на младежките политики изисква взаимодействие и синхрон между институциите.

Настоящият Общински план за младежта за 2024г.- 2026г. е в съответствие с визията на НСМ 2021-2030 г., която гласи: „Способни, ангажирани и овластени млади хора, готови да развиват своя пълен потенциал и съзнателно да допринасят за развитието на Република България в контекста на европейското семейство и глобалния свят.“

Общинският план за младежта е документ за разработване на конкретни мерки за работа с младите хора, за тяхната реализация и успешно осъществяване. В него се конкретизират целите и приоритетите на общинската политика за младежта и необходимите ресурси за това. Реализира се в партньорство с всички заинтересовани страни на общинско ниво: Общински съвет - Симеоновград, Общинска Администрация, териториални структури на заинтересованите държавни органи, учебни заведения, културни институции, Местната комисия за борба с противообществени прояви на малолетни и непълнолетни (МКБППМН), Център за обществена подкрепа /ЦОП/ – Симеоновград и др.

С настоящия план се създава възможност Община Симеоновград да гарантира участието на представителите на младите хора при формиране, изпълнението и отчитането на общинските политики за развитие на младежта.

 **ВИЗИЯ**

Общинският план цели повишаване качеството на живот и условията за успех на младите хора, живеещи в община Симеоновград, чрез устойчиви механизми от една страна, и от друга - за инвестиране и мобилизиране на възможностите на младите хора за развитието на общината и страната.

**ОСНОВНИ ПРИНЦИПИ ЗА РЕАЛИЗАЦИЯ НА ПЛАНА**

**Съответствие** на програмите и услугите за младежи с националните, европейските и международни стратегически документи;

**Недискриминация**, обществена солидарност и толерантност към всички групи младежи;

**Законосъобразност;**

**Децентрализация;**

**Равен достъп за всички младежи;**

**Изграждане на мрежа от партньорства** на местно, регионално и национално ниво с участието на заинтересованите страни;

**Иновативност** в процеса на планиране и предоставяне на услуги за младежи;

**Надграждане** и усъвършенстване на съществуващи практики, опит и услуги;

**Ефективност и прозрачност** при усвояване на финансовите средства.

**ЦЕЛЕВИ ГРУПИ**

Общинският план за младежта е насочен към:

Младите хора от 15 до 29 години, организирани или не в различни структури, без оглед на тяхната расова, етническа, национална, социална и културна принадлежност.

 **СИТУАЦИОНЕН АНАЛИЗ И ПРЕДИЗВИКАТЕЛСТВА ПРЕД МЛАДИТЕ ХОРА В ОБЩИНА СИМЕОНОВГРАД**

Младите хора в Община Симеоновград, наблюдавани в общия контекст на възрастовата група и в своята индивидуалност, носят характерните особености на младежката общност – динамично развитие на възгледите и възприятията им като представители на новото поколение.

Най-разпознаваем остава стремежът към независимост, подхранван от разнообразни информационни източници, чрез които различни по своята същност авторитети се превръщат в модели за подражание. Това понятие младежите свързват преди всичко с финансова свобода. Те измерват успеха с нивото на социална и икономическа свобода, до което могат да достигнат с професионална реализация или друга форма на изява. Това обуславя стремежа да вземат самостоятелни решения в желанието си да намерят своето поприще и призвание.

Основно предизвикателство е създаването на мотивация за младите хора да останат да се реализират, както на територията на община Симеоновград, така и в България. Стремежът на младите хора към независимост и самореализация ни карат да бъдем отговорни в създаването на стабилен социален и икономически климат.

***Демографска реалност***

Община Симеоновград се състои от 9 населени места, от които 1 град и 8 села.

 По данни на Гражданска регистрация и административно обслужване (ГРАО) към 03.01.2024г. населението на община Симеоновград наброява 9 733 души по постоянен адрес, от тях 1 944 са младежи на възраст от 15 до 29 години.

 Една част от младите хора напускат общината, продължавайки образованието си след 7 клас в други градове. Голяма част след завършено средно образование са приети във висши учебни заведения и предпочитат възможностите на големия град за реализация и местоживеене.

 Липсата на възможности за работа и професионално развитие в малките населени места е предпоставка за отлив на младежи от общината. Част от младите хора емигрират в чужбина. През последните години се наблюдава засилване на желанието за емиграция, особено сред младежите с по-ниско образование.

 ***Образование***

 Равният достъп до образование означава осигуряване на конституционното право на всички деца да получат съизмеримо по качество образование. Упражняването на това право включва безплатно училищно обучение за придобиване на средно образование. Държавата създава възможности децата да посещават училища със съвременна материално-техническа база и с квалифицирани учители, където те да получават образование, съответстващо на потребностите на съвременния живот.

 В община Симеоновград има добре изградена мрежа от учебни заведения, която обхваща всички възрастови групи на задължително обучение. На територията на общината функционират три училища – НУ „Отец Паисий“, ОУ „Иван Вазов“, СУ „Свети Климент Охридски“.

При осъществяването на образователната дейност не се допускат ограничения или привилегии, основани на различията между учениците и младежите. За онези, които нямат равен старт (недостатъчно добре владеещи български език, лица със специални образователни потребности и/или от етнически уязвими групи), се полагат специални грижи с оглед тяхното пълноценно участие в образователния процес. Равният достъп до образование включва диференциране на грижата, спрямо различните потребности на учениците. В училищата се провеждат разнообразни извънкласни и извънучилищни форми, които спомагат за изграждане на умения, труд и постоянство.

 ***СУ « Свети Климент Охридски»*** е неспециализирано, средно, общинско, средищно училище, в което през учебната година се обучават 433 деца и ученици от 1 до 12 клас и ПГ. В училището се съчетава обучение по общообразователна, профилирана и професионална подготовка и е единствено в общината, където учениците могат да получат средно образование. В училището са създадени много добри материални условия и учебна среда за прилагане в обучението на нови технологии, иновативни методи от квалифицирани и усъвършенстващи се учители, което допринася за постигане на качество и ефективност в УВР.

***Описание на дейности и мерки на СУ „Св. Климент Охридски“, гр.Симеоновград, допринасящи за постигане на целите:***

* Прием на ученици независимо от социален и етнически статус и оформяне на паралелките без дискриминация по пол, раса, социален статус и етническа принадлежност.
* Идентифициране на ученици, които имат необходимост от обща и допълнителна подкрепа.
* Отпускане на месечни стипендии
* Отпускане на еднократни стипендии (ПМС 328/21.12.2017 г., изм. и доп. с ПМС № 20/01.02.2019 г.):
* Преодоляване от ученика на еднократни социални обстоятелства, свързани с достъпа му до образование;
* Постигнати високи резултати от ученика в учебната, извънкласната или извънучилищната дейност.
* Отпускане на месечна целева стипендия(ПМС328/21.12.2017 г., изм. и доп. с ПМС № 20/01.02.2019 г.):окриване на конкретни разходи, свързани с обучението на ученика;
* Популяризиране на добри практики и възможности за участие в мрежи за включване на родителите и местната общност в мерки за преодоляване на проблемите на уязвимите групи;
* Семинари, кръгли маси, дискусии за повишаване отговорността на родителите и тяхната активност за сътрудничество с учителите и училищното ръководство с цел развитието на децата им с фокус върху родители от уязвими групи за насърчаване на редовното посещаване на училището;
* Здравни беседи, психологическа подкрепа на подрастващите за по-лесно преодоляване на здравни и възрастови проблеми, превенция на ранните бракове;
* Спазване на училищните политики за ненасилие и изграждане на позитивна училищна общност;
* Осигуряване на учебни помагала и материали, дрехи и обувки на социално слаби ученици, награди на ученици от възстановените на гимназията средства от спрени помощи за отглеждане на деца. Осигуряване на интернет и таблети на социално слаби ученици(при необходимост); Осигуряване на учебници и учебни помагала и материали на учениците от гимназиален етап;
* Развиване на индивидуалното и груповото наставничество за оказване на помощ на ученици, родители и педагогически специалисти с цел преодоляване на трудности в образователен, социален или личен план;
* Дейности на училищната библиотека, свързани с четивна грамотност и библиотечно-информационно обслужване;
* Осигуряване на ефективна комуникация за навременното идентифициране и разрешаване на възникнали проблеми;
* Участие на ученици в общоучилищни празненства, конкурси, състезания, занимания по интереси, проекти, национални програми и др. мероприятия – без ограничение на техния социален статус и етническа принадлежност. ФУЧ” Фолклор на етносите”. Взаимодействие с АМАЛИПЕ” Равен достъп до средното образование” – Всеки ученик ще бъде отличник”. Работа по проект „ Подкрепа за успех”;
* Прилагане на ефективни техники и стратегии за работа в мултикултурна среда
* Организиране и функциониране на “Училище за родители“;
* Анализ на възникналите проблеми или затруднения в работата с ученици от уязвимите групи и сформиране на работни екипи за подкрепа на децата в риск;
* Съвместна работа с представителите на ЦОП- гр. Симеоновград.

***Дейности /мероприятия:***

Популяризиране на добрите постижения на ученици чрез табла, сайта на училището, писма до родители;

Открити уроци специалност „Машинен монтьор“;

Работа с изявените ученици и участие в олимпиади по предмети;

Състезание по БД ;

Училищно състезание по гражданска защита и участие на общинско и областно ниво;

Участие в конкурси /литературни конкурси, изобразително изкуство и др./ от Националния календар на дейностите;

Участие в национални състезания – Кенгуру, Таралеж, Великденско матeматическо и др.;

Участие в спортни общински и областни състезания;

Участие в областните ученическите игри;

Организиране на тематични училищни изложби за различни празници;

Организиране и провеждане на училищни турнири по футбол,народна топка, волейбол, училищен турнир по шахмат и тенис на маса;

Изложба на мартеници;

Сформиране на групи за занимания по интереси;

Сформиране на групи по НП „Заедно в изкуствата и спорта”.

***Организация на училищни тържества и празници:***

Организиране и участие в традиционни български празници:

* 21.11-Ден на християнското семейство
* 8 март –ден на жената ;
* Ден на толерантността
* Коледа;
* Великден;
* Отбелязване на празника на училището;
* Тържествено изпращане на абитуриентите;
* Тържествено отбелязване на 24 май;
* Обесването на Васил Левски; Национален празник на Република България; Ден на Ботев; Ден на народните будители; Ден на независимостта;

 - Участие в общински празници през годината.

***Гражданско образование:***

Отбелязване на ”Ден на толерантността”;

Организиране на благотворителни инициативи – Коледа;

Отбелязване на Световния ден на планетата Земя;

Ден на Европа /Ден на ученическото самоуправление/;

Екологични екскурзии сред природата;

Отбелязване на световния ден на борбата със СПИН ;

Отбелязване на „Ден на розовата фланелка”;

Здравни беседи.

Поради големия брой ученици от ромски етнос в училищата в община Симеоновград, се увеличава броя на отпадащите от училище ученици. Затова образователната интеграция на учениците, съвместно с учители и родители заема ***основна роля на училищната образователна политика.***

Преждевременното напускане на училище е значим социален и икономически проблем, който намалява възможностите за реализация на подрастващите на пазара на труда. Това явление създава предпоставки за влошаване качеството на живот, оказва влияние върху индивидуалните съдби на младите хора, отразява се негативно на благосъстоянието на техните семейства и затруднява възможностите им за развитие.

Отпадането от училище е явление, дължащо се на комплекс причини. Учениците, застрашени от отпадане, често страдат от липса на мотивация и неадекватни навици за учене, липсваща самоинициатива и проблемно поведение. Родителската незаинтересованост, липсата на финансови средства и незадоволителните хигиенно-битови условия също са фактор. Най-често това са ученици от малцинствата с много неизвинени отсъствия.

От учебния процес отпадат и деца на сезонни работници, които следват родителите си в различни населени места или напускат трайно страната.

Един от приоритетите на община Симеоновград е намаляването на риска от преждевременно напускане на децата и младежите от образователната система. Преодоляването на проблема изисква интегрирана политика и ангажираност на всички сектори и институции, свързани с образованието и с личностното и професионалното развитие на децата и учениците.

***Мерки за намаляване дела на преждевременно напусналите образователната система:***

 - Въвеждане на интеркултурното образование, чрез ФУЧ « Фолклор на етносите – ромски фолклор»;

 - Дейности по овластяване и ангажиране на родителите: създаване на родителски клуб от активни родители с цел ангажиране на родителите в

 решаване на проблеми, свързани с деца, застрашени от отпадане;

 - Дейности по овластяване и ангажиране на ученици - Създаване на ученически съвет/парламент с ученици от смесен етнически състав с цел

 активно включване в училищния живот, подкрепа за застрашените от отпадане ученици;

 - Индивидуална работа със застрашените от отпадане;

 - съвместна дейност с ЦМЕДТ „Амалипе“ гр.Велико Търново;

 - реализиране на проект „Равен щанс“ съвместно с ЦМЕДТ „Амалипе“ гр.Велико Търново;

 - участие в срещи на ученическите парламенти;

 - насочване на проблемни ученици за работа в Център за обществена подкрепа към Община Симеоновград;

 -сформирани групи за обучителни затруднения по проекти.

**ПРИОРИТЕТНИ ОБЛАСТИ НА ДЕЙСТВИЕ**

1. **Насърчаване на икономическата активност и кариерното развитие на младите хора. Младежка заетост**.
* Подобряване на качеството на образование и насърчаване на ученето през целия живот;
* Използване на оперативни, национални, европейски програми и други източници на финансиране за личностно развитие на младите хора, даващи възможност за обучение, стажуване и мобилност на младите хора;

 В условията на пазарна икономика от най-важно значение за младите хора е предстоящото им трудово и социално реализиране. Към този план трябва да съществуват добри перспективи за осигуряване на заетост, поддържане и подобряване условията на труд, както и добра среда за разширяване на възможностите за интегриране.

 Причините за младежка безработица могат да се обединят в няколко аспекта:

 - дисбаланс между реалното търсене на пазара на труда и младежите с определено професионално направление;

 - занижено равнище на професионална квалификация, дължащо се на слаба практическа подготовка и ниска информираност;

 - слабо търсена или неточна професионална ориентация;

 - липсата на трудов опит, който е основен фактор за всеки работодател при подбор на кадри;

 - демотивация от предлаганото заплащане при несъобразяване или пренебрегване на дадената квалификация; малко на брой работодатели инвестират в обучението и квалификацията на младите работници и служители;

 - ниска производителност и адаптивност на младите хора;

Значимият резерв от неактивни, в т.ч. обезкуражени лица, е сред основните предизвикателства на пазара на труда.

**Предвидени дейности в тази насока са:**

 - Подкрепа от страна на местните власти за развитие на средния и дребния бизнес в района, с цел осигуряване на работни места на младите хора.

 - Прилагане на програми за привличане на инвестиции в малките населени места и участие на младежи в тях.

 -Участие по ОП РЧР Схема „Обучение и заетост на младите хора”.

 Анализът на младежката безработица показва, че ниското образование и липсата на квалификация са сред основните причини за безработицата на младежите.

 На територията на община Симеоновград работи филиал на Дирекция „Бюро по труда“-гр. Харманли към Агенция по заетостта, където трудови посредници оказват методическа подкрепа, извършват професионално консултиране и насочване към свободни работни места на регистрираните младежи. Експертите осъществяват и информационни кампании, във връзка с възможностите за кандидатстване по различни европейски и национални програми за младежка заетост и предприемачество.

1. **Подобряване на достъпа до информация и качествени услуги**

 - Проучвания на специфичните нужди на младото население в Община Симеоновград.

 - Презентации, обучения и семинари.

 - Предоставяне на съвременни и качествени образователни, социални и културни услуги.

1. **Превенция на социалното изключване на младите хора в неравностойно положение. Достъп до социални и специализирани услуги**

 В община Симеоновград действа „ Център за обществена подкрепа „/ЦОП/. "Център за обществена подкрепа" е комплекс от социални услуги, свързани с превенция на изоставянето, превенция на насилието и отпадане от училище, деинституционализация и реинтеграция на деца, обучение в умения на самостоятелен живот и социална интеграция на деца от институции, консултиране и подкрепа на семейства в риск, оценяване и обучение на бъдещи приемни родители и осиновители, консултиране и подкрепа на деца с противообществени прояви. Той работи предимно с деца в риск от ромски произход и техните семейства. В Центъра те получават психологическа, социална и педагогическа подкрепа.

1. **Младежко доброволчество**

Доброволчеството е, и винаги трябва да бъде в основата на гражданското общество и като такова, то трябва да бъде насърчавано.

Предвидени дейности в тази насока са:

- Популяризиране на ценностите на доброволчеството и подобряване практиките на полагане и управление на доброволния труд в Община Симеоновград.

- Медийно отразяване на организирани доброволчески кампании.

- Увеличаване броя на младежи, участващи в доброволчески инициативи.

 **5.** **Здравословен начин на живот и създаване на условия за привличане и развитие на спорта сред младежите**

 Това е многоаспектен подход към живота, който свързваме с много активности – спортуване, начин на хранене, избягване употреба на вредни вещества. Воденето на здравословен живот не е еднократно събитие, а процес, който се изгражда с много постоянство и труд.

Причина за здравословните неблагополучия при подрастващите, валидни не само на територията на Община Симеоновград е нездравословното хранене в изключително важния период на растеж и развитие, увеличаващата се консумация на тютюневи изделия и алкохол при непрекъснато спадаща възрастова граница.

 Основна предпоставка за здравословния начин на живот на младите хора е наличието на условия за физическо възпитание и спорт, чрез които се подобрява физическата дееспособност и се ангажира вниманието им с полезни дейности.

Младите хора в нашата община имат възможност да спортуват при изявено желание от тяхна страна и според личните им предпочитания. В община Симеоновград функционират спортни клубове, в които активно могат да спортуват младите хора. Традиционно в края на всяка година Общината организира награждаване на 10-те най-добри спортисти.

Радващ е фактът, че всички спортни събития протичат с активно участие на учащи и младежи. Чрез различните спортни занимания младите хора развиват ценни физически и психически качества, осъществява се превенция на заболявания, както и превенция на противообществените прояви и престъпност.

 **6. Повишаване на гражданската активност на младите хора**

 Като цяло нивото на участие на гражданските организации в обществения живот на Община Симеоновград е нисък.

С цел повишаване гражданската активност на младите хора, са предвидени следните дейности:

- Повишаване имиджа на младежките организации в обществото и създаване на устойчиви форми на сътрудничество между училищата и младежките организации на територията на общината.

- Повишаване формите на участие на младите хора в процеса на взимане на решения.

- Популяризиране на темата за младежта сред обществото и публичното й отразяване.

- Подпомагане на младите хора в участието им при организиране и изпълнение на общински мероприятия, като се концентрират върху най-актуалните за самите тях теми.

 **7.**  **Ролята на младите хора за намаляване на престъпността и правонарушенията**

 За превенция на престъпността сред младите хора общината работи с МКБППМН, Дирекция ”Социално подпомагане” и Отдел „Закрила на детето”, училищни ръководства и др.

В МКБППМН действат обществени възпитатели, които работят за коригиране поведението на деца с противообществени прояви. Тяхната дейност е индивидуално-възпитателната работа с малолетни и непълнолетни, извършили противообществени прояви; с непълнолетни, извършили престъпления и освободени от наказателна отговорност по чл. 61 от НК; с малолетни и непълнолетни, поставени в неблагоприятни условия на живот, развитие и възпитание; със защита правата на децата в криминогенен риск. МКБППМН работи активно с училищните комисии за първична превенция; целогодишно реализира превантивни дейности, беседи и инициативи на теми, свързани с различни зависимости, насилие и други.

 Превенцията на престъпността е немислима без наличието на здраво гражданско общество, което да въздейства адекватно и да работи в синхрон с държавните структури. За целта младежите в общината трябва да бъдат приобщени към инициативи по превенция на престъпността.

**ОБЩИНСКИ ПЛАН ЗА МЛАДЕЖТА НА ОБЩИНА СИМЕОНОВГРАД**

**2024-2026 година**

|  |  |  |  |
| --- | --- | --- | --- |
| **ПРИОРИТЕТИ****Дейности** | **Инициативи, кампании** | **Отговорни институции** | **Финансиране** |
| **1.Насърчаване на икономическата активност, кариерното развитие на младите хора. Младежка заетост.****Цел: Създаване на благоприятна, насърчаваща и подкрепяща среда за професионална реализация на младите хора.** |
| 1.1.Насърчаване на работодателите даосигуряват възможности за повишаване на квалификацията на млади служители. | Използване на схеми и програми за квалификационни услуги и обучения. | Д”БТ”Община Симеоновград | ОП |
| 1.2.Създаване на възможностистажуване в общинска администрация. | за | Програма „Старт в кариерата”. | ОбщинаСимеоновград | Държавен бюджет |
| 1.3. Осигуряване на възможност за придобиване на трудов стаж, набезработни младежи чрез оперативни и национални програми. | Организиране на срещи и дискусии за запознаване с европейски и националнипрограми, осигуряващи заетост за младите хора. | Д”БТ”Община Симеоновград | ОП |
| 1.4.Насърчаване на изследователския интерес на учениците чрез участие в различни проекти. | Своевременно обявяване на интернет страницата на общината за младежки програми. | Община СимеоновградРъководствата училищата | на | Не е необходимо |
| **2. Подобряване на достъпа до информация и качествени услуги.****Цел: Формиране на информационна политика, насочена към младите хора.** |
| 2.1. Предоставяне на актуална информация, насочена към по-високспектър от хора, интереси и потребности. | Своевременно обявяване на младежки проекти, програми, стипендии и др.възможности на интернет страницата на общината. | Община СимеоновградРъководствата училищата | Не е необходимо |
| 2.2. Запознаване на младите хора възможностите, които импредоставят, съгласно Закона младежта. | с се за | Информационна кампания | Община Симеоновград;;;Училища | Не е необходимо |
| 2.3. Работа по училища за разясняване на „правата на децата” споредЕвропейските документи | Организиране на беседи | ДСП - О”ЗД” | Не е необходимо |
| 2.4. Отбелязване на различни световни дни с обществено и социално значение, с инициативи на местни организации | Беседи, информационни акции | Община Симеоновград, Училища |  Не е необходимо |

|  |
| --- |
| **3. Превенция на социалното изключване на младите хора в неравностойно положение Цел: Достъп до социални и специализирани услуги** |
| 3.1. Работа с деца и младежи в риск и техните семейства | Насърчаване съпричастността на младите хора към политиките за социално включване;Предоставяне на психологическа, социална и педагогическа подкрепа. | ЦОП – гр.Симеоновград | Не е необходимо |
| **4. Насърчаване на здравословен начин на живот и създаване на условия за привличане и развитие на спорта сред младежите.****Цел: Насърчаване развитието на спорта сред младежите** |
| 4.1. Поощряване развитието на местните спортни кубове  | Финансово подпомагане на спортните клубове на територията на община Симеоновград | Община Симеоновград | Общински бюджет |
| 4.2. Стимулиране на детския и младежки спорт | Участие в ученически игри и спортни състезания, кросове и щафети | Община СимеоновградУчилища | Общински бюджет |  |
|  |  Организиране на спортен полуден по случай Деня на българския спорт |  | Бюджети училища | на |
| 4.3. Информация по въпросите на сексуалното и репродуктивно здраве,превенция на болести предавани по полов път |  Беседи от медицински специалисти в училищата  | Медицински специалисти училищата | в | Не е необходимо |
| **5. Развитие на младежкото доброволчество.****Цел: Развитие на доброволчеството сред младите хора като движеща сила за личностно развитие, мобилност, учене, конкурентоспособност, социално сближаване, солидарност между поколенията и формиране на гражданско самосъзнание.** |
| 5.1. Насърчаване на младежкото доброволчество. | Подготовка на материали, популяризиращи доброволчеството. | Община Симеоновград Училища | Общински бюджет Бюджет на училища |  |
| 5.2.Популяризиране на добри практики | Информационна кампания | ОбщинаСимеоновградУчилища | Не е необходимо |

|  |  |  |  |  |  |  |
| --- | --- | --- | --- | --- | --- | --- |
| 5.3.Осигуряване на заетост на младите хора по време на доброволчески акции. | Доброволчески акции„Да изчистим България” дърво” | и | „Засади | Община Симеоновград Кметовекметства Училища | на | Не е необходимо |
| **6.Повишаване на гражданската активност на младите хора****Цел: Насърчаване младежките инициативи.** |
| 6.1. Гражданско образование и обучение | В часа на класа – Правата на младежите според българското законодателство; Насърчаване на самоорганизирането на младите хора; популяризиране на добри практики на младежка гражданска активност. | Община Симеоновград Училища | Не е необходимо |
| 6.2. Подкрепа на младежки инициативи | Организиране викторина на тема: историята на града и общината; традициите и фолклора на различните етнически общности и други попредложение на младежите. | Община Симеоновград УчилищаЧиталища | Общински бюджет |
| 6.3.Съпричастност на младите управлението на общината | хора | в | Ден на отворените Симеоновград | врати | в | ОбА | - | ОбщинаСимеоновград училища | Не е необходимо |
| 6.4. Привличане на младежи в дейността на читалищата | Оказване на съдействие за включване на младежи в читалищната дейност и осъществяване на културнимероприятия;Участие на младежи в организирани общински тържества и мероприятия. | Община Симеоновград Секретаричиталища | на | Не е необходимо |
| **7. Ролята на младите хора за намаляване на престъпността и правонарушенията.****Цел: Стимулиране на активното участие на младите хора в превенцията на престъпността, особено в превенция на правонарушенията, извършени от млади хора.** |
| 7.1. Превенция на правонарушенията, извършвани от млади хора | Организиране на информационни и образователни кампании за превенция на правонарушенията, извършени от млади хора. | МКБППМНУчилища | Общински бюджет |
| 7.2. Превенция произшествия | на | пътнотранспортни | Организиране на състезания и игри, свързани с прилагането на правилата за безопасност на движението попътищата. | Училища | Не е необходимо |

Заложените инициативи, кампании и проекти в текущия План включват приоритети и цели. Този начин на организация допринася за сплотяване на младежите, опознаването им, подобряване на комуникативността и работата им в екип. Финансирането на дейностите, заложени в плана се осигурява от Общински бюджет и други източници на финансиране.

 **ОРГАНИЗАЦИЯ И КООРДИНАЦИЯ НА ДЕЙНОСТИТЕ ЗА ПОСТИГАНЕ НА ЦЕЛИТЕ**

Изключително важно за ефективното изпълнение на Плана е организацията и координацията на дейностите и оперативното взаимодействие между:

 Министерство на образованието и науката;

 Министерство на младежта и спорта;

 Общинска администрация- Симеоновград и Кметствата в общината;

 Дирекция „Бюро по труда“ – гр. Харманли, филиал гр. Симеоновград

 Социални и здравни институции;

 Училища и детски градини;

 Читалища и библиотеки;

 Спортни клубове.

 Организации.

 **ОСИГУРЯВАНЕ НА ИНФОРМАЦИЯ И ПУБЛИЧНОСТ НА ПЛАНА**

1. Чрез интернет страницата на общината;

2. Чрез общински и областни медии;

3. Чрез социалните мрежи;

4. Други форми на обявление.

 **ЗАКЛЮЧЕНИЕ**

Планът за действие е изготвен като отворен документ, който ще се актуализира, допълва и изменя на през годината при постъпване на предложения и идеи за младежки мероприятия и дейности.

Актуализацията на Плана ще се осъществява при необходимост.

**Съгласувал:**

П. Илчева

Секретар на Община Симеоновград

**Изготвил:**

Е. Димитрова

Гл. експерт „ОКСД“